open-index/open-wikipedia-markdown huggingface dataset:
Needed Me

**Needed Me** הוא שיר של הזמרת ריהאנה מתוך אלבומה השמיני, Anti. השיר נשלח לתחנות הרדיו ב-30 במרץ 2016, ומשמש כסינגל הבא מתוך האלבום יחד עם השיר "Kiss It Better". השיר נכתב על ידי ריהאנה, בריטני האזרד, אלישה רנה ודרוס רייצ'ל והופק על ידי DJ Mustard.

## וידאו קליפ
ב-20 באפריל, יצא הקליפ לשיר ועלה לערוץ ה-Vevo של ריהאנה. הקליפ יצא במכוון ב-יום הקנאביס הבינלאומי. את הקליפ ביים הבמאי הרמוני קורין (שיצר בין השאר את הסרט "ספרינג ברייקרס" ב-2013).

ביקורות החשיבו את הקליפ לפרובוקטיבי. באתר nrg נכתב על ריהאנה בהקשר לקליפ כי היא "מעלה את רף השערוריות כל פעם מחדש". באתר וואלה! נכתב על הקליפ כי "ריהאנה ממשיכה לעורר פרובוקציות בעירום". הקליפ הגיע ל-4 מיליון צפיות תוך 24 שעות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי ריהאנה
קטגוריה:שירים שנכתבו על ידי סטארה
קטגוריה:שירים שהופקו על ידי פרנק דוקס
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי יהלום בארצות הברית
צ'ארלס בלגדן

סר **צ'ארלס בריאן בלגדן** (באנגלית: **Charles Brian Blagden**; 17 באפריל 1748 – 26 במרץ 1820) היה מדען ורופא בריטי. שירת כקצין רפואה בצבא הבריטי (1776–1780), ולאחר מכן כיהן כמזכיר החברה המלכותית (1784–1797). זכה במדליית קופלי ב-1788, נבחר כחבר כבוד זר (FHM) באקדמיה האמריקאית לאמנויות ולמדעים ולתואר "אביר" בשנת 1792. 

בלגדן מת בצרפת בשנת 1820, ונקבר בבית הקברות פר לשז שבצפון פריז.

## תגליות מדעיות

בלגדן ערך ניסויים וחקר את יכולת עמידתו של גוף האדם בטמפרטורות גבוהות. בדו"ח שלו לחברה המלכותית ב-1775, היה הראשון לזהות את תפקידיה של הזיעה ברגולציה התרמית האנושית.

ניסוייו של בלגדן בנושא השפעת מומסים על נקודת הקיפאון של מים, הובילו אותו לגלות כי נקודת הקיפאון של תמיסה נמצאת ביחס ישר לריכוז התמיסה, חוק הידוע כחוק בלגדן: =K \tfrac{C}{P}.

## קישורים חיצוניים

## הערות שוליים

קטגוריה:בוגרי אוניברסיטת אדינבורו
קטגוריה:כימאים בריטים
קטגוריה:זוכי מדליית קופלי
קטגוריה:עמיתי החברה המלכותית
קטגוריה:אישים הקבורים בבית הקברות פר לשז
קטגוריה:בריטים שנולדו ב-1748
קטגוריה:בריטים שנפטרו ב-1820
קטגוריה:רופאים בריטים במאה ה-18
קטגוריה:רופאים בריטים במאה ה-19
פרארי 488

ממוזער|שמאל
**פרארי 488** היא מכונית ספורט מבית פרארי שהושקה בשנת 2015 על מנת להחליף את הפרארי 458 איטליה.

המכונית מונעת על ידי מנוע בנפח 3.9 ליטר בתצורת V8 מוגדש כפול (*twin-turbocharged*). מנוע זה קטן בנפחו אך בעל ביצועים חזקים יותר ממנועים קודמים של קודמותיה.

## נתונים טכניים
ממוזער|290px|488GTB בתערוכת האוטומוטור 2017
ל-488 מנוע 3904 סמ"ק בתצורת V8 המספק 661 כוחות סוס ב-8,000 סל"ד ובעל מומנט מרבי של 75.5 קג"מ ב-8,000 סל"ד.
המנוע מוגדש על ידי 2 מגדשים מקביליים של חברת IHI/Honeywell ביחד עם 2 כונסי אוויר נפרדים. התוצאה היא מנוע המפיק 169.4 כ"ס לליטר ובעל מומנט של 19.9 קג"מ לליטר, שניהם שיאים עבור מכונית פרארי.

המכונית מגיעה עם תיבת הילוכים כפולת מצמד חצי אוטומטית בעלת 7 מהירויות המבוססת על תיבת ההילוכים של הפרארי 458 איטליה.

## גרסאות
### GTB 488
הגרסה הראשונה של ה-488 שהוצגה הייתה ה-488 GTB, היורשת של ה-458 איטליה. גרסה זו היא ברלינטה (קופה) בעלת 2 מושבים. הדגם הושק ב-3 בפברואר 2015.

פרארי טוענת שהביצועים של הדגם הזה הם: 0 ל-100 קמ"ש ב-3.0 שניות, 0 ל-200 קמ"ש ב-8.3 שניות ומהירות מרבית של 330 קמ"ש.

### 488 ספיידר
ה-488 ספיידר היא דגם קבריולה בעלת 2 מושבים עם גג קשיח מתקפל, בדומה ל-458 ספיידר אותה היא מחליפה. ההשקה של המכונית הייתה בתערוכת הרכב בפרנקפורט בספטמבר 2015.

הספיידר כבדה יותר ב-50 ק"ג מאחותה הסגורה (ה-GTB) וקלה יותר ב-10 ק"ג מה-458 ספיידר. למכונית אותו מנוע כמו של ה-GTB והיא בעלת ביצועים דומים לה: 0 ל-100 קמ"ש ב-3.0 שניות, 0 ל-200 קמ"ש ב-8.7 שניות ומהירות מרבית של 325 קמ"ש.

### 488 פיסטה

המחליפה של גרסת הספאצילה (458). בעלת מנוע V8 המפיק 711 כ"ס, משקלה קטן ב-90 ק"ג מה-488 המקורית.

### 488 GTE ו-GT3
גרסאות המירוץ של ה-488 הן המחליפות של ה-458 GTC ו-GT3 בהתאמה. השלדה שלהן יותר אגרסיבית ביחס ל-458 וזאת הודות לתקנות חדשות שנכנסו במרוצי ה-GTE ו-GT3 בשנת 2016. המנוע שלהן זהה לזה של ה-GTB, 3.9 ליטר בתצורת V8.

## ראו גם
פרארי J50- מכוניות ספורט רודסטר המבוססת על הפרארי 488, יוצרה בסוף שנת 2016. הייצור הוגבל ל-10 יחידות.

## קישורים חיצוניים

* 

* 
* 
* 
* 

קטגוריה:מכוניות ספורט
קטגוריה:מכוניות על
קטגוריה:מכוניות קבריולה
488
קטגוריה:דגמי מכוניות שהושקו ב-2015
קטגוריה:מכוניות מנוע מרכזי
קטגוריה:כלי רכב איטלקיים
יעקב ברסימסון

**יעקב ברסימסון** היה אחד מהמתיישבים היהודים הראשונים בניו אמסטרדם (כיום ניו יורק), ובין היהודים הראשונים ששכנו בגבולותיה הנוכחיים של מדינת ניו יורק.

ברסימסון נשלח על ידי המנהיגים היהודים באמסטרדם שברפובליקה ההולנדית כדי לבחון אפשרות של הגירה יהודית נרחבת לניו אמסטרדם. עם נפילת ברזיל ההולנדית היה הכרח עבור היהודים לעזוב את אירופה כדי למצוא מקומות חדשים. הוא הגיע לנמל ב-22 באוגוסט 1654 על האונייה "De Pereboom", לאחר שעזב את הולנד ב-8 ביולי. ברסימסון הוחלף על ידי קבוצה של 23 יהודים שהגיעה לניו אמסטרדם מרסיפה שבברזיל על סיפונה של האונייה "St. Charles", והוקמה ההתיישבות היהודית הראשונה בארצות הברית.

## לקריאה נוספת
* Samuel Oppenheim, "MORE ABOUT JACOB BARSIMSON, THE FIRST JEWISH SETTLER IN NEW YORK", **Publications of the American Jewish Historical Society** 29 (1925), pp. 39-52

קטגוריה:מהגרים מהולנד לארצות הברית
קטגוריה:ניו יורק: היסטוריה
קטגוריה:יהדות ניו יורק
קטגוריה:יהודים הולנדים
קטגוריה:יהודים אמריקאים
מלבורן סיטי

**מועדון הכדורגל מלבורן סיטי**, שנוסד בשנת 2009, הוא מועדון כדורגל באוסטרליה. קבוצת הכדורגל ממוקמת בעיר מלבורן, אוסטרליה. הקבוצה משחק באצטדיון המלבני שבמלבורן המכיל 30,050.

המועדון נוסד בשנת 2009 כ"מלבורן הארט" והצטרפה לליגת העל האוסטרלית בעונת . במהלך שנת  חברת ההחזקות קבוצת סיטי פוטבול רכשה חלק מבעלות הקבוצה, ושם המועדון השתנה ל"מלבורן סיטי". בשנת  רכשה החברה את כל המניות.

בעונת 2020/2021 זכתה לראשונה בתולדותיה באליפות אוסטרליה וב-2024/2025 בשנייה.

## שחקנים מפורסמים
* ארון יוז
* יונתן כהן
* תומאס סורנסן
* הארי נובילו
* פטריק קיסנורבו
* איוואן פראניץ'
* דמיאן דאף
* דויד ויאה
* רוברט קורן
* קיו ג'אלינס
* ג'ושואה קנדי
* ליאם מילר
* מייקל מיפסוד
* מייקל ביצ'אמפ

## קישורים חיצוניים

* 

קטגוריה:קבוצות כדורגל אוסטרליות
כדורגל
קטגוריה:קבוצות כדורגל שהוקמו ב-2009
4K

שמאל|ממוזער|350x350 פיקסלים|השוואה בין רזולוציות תצוגה נפוצות. באדום ובוורוד רזולוציות ה-4K
[שמאל|ממוזער|350x350 פיקסלים| סרטון בהפקת [נאס"א, המציג את החיים בתחנת החלל הבינלאומית, ונוצר ברזולוציית 4K.]]
**רזולוציית 4K** (נקראת גם 2160p) היא רזולוציה לאמצעי צילום ותצוגה כגון טלוויזיות, מצלמות ומסכי מחשב, המציגה סדר גודל של כ-4,000 פיקסלים לרוחב המסך. באופן מדויק רזולוציה העומדת על 3840 על 2160. הטכנולוגיה קיימת במספר טלוויזיות והתקני צילום. בענף הקרנת הסרטים, יוזמות קולנוע דיגיטלית (**DCI**) היא תקן 4K הדומיננטי. בטלוויזיה ובצרכנות התקשורת, **4K UHD** או **UHD-1** הם תקני 4K דומיננטיים.

בגלל שבמסכים דיגיטליים התמונה מורכבת ממספר גדול של נקודות צבע הנקראות "פיקסלים", מספר פיקסלים גבוה יותר משמעותו תמונה חדה ומציאותית יותר. רזולוציית ה-4k הגיעה לתפוצה רחבה לאחר שהטכנולוגיה הנפוצה הקודמת הייתה HD ועמדה על כרבע מכמות הפיקסלים בהשוואה ל-4k.

## תוכן ב-4K
### בישראל
בשוק התקשורת בישראל נכון ל-2018 טכנולוגיית השידור הנפוצה היא HD (בעברית: "הבחנה גבוהה"). HD מציגה 1,920 פיקסלים לרוחב על 1,080 פיקסלים לאורך, רבע מאשר ב-4K

תקן שידור ה-HD בישראל אצל החברות Yes ו-HOT הוא 1080p ו-50 פריימים לשנייה.

תאגיד השידור הישראלי הצהיר שיחל לשדר בטלוויזיה ובדיגיטל ברזולוציית 4K וב-1 בנובמבר 2017 הפיץ לראשונה סרטון באיכות 4K בערוץ היוטיוב של כאן ובערוץ הטלוויזיה כאן 11 ושידר את כל משחקי מונדיאל 2018 ב-4K.

חברת yes מספקת סדרות מקור שמוצגות באיכות 4K ומציעה ממיר תואם אשר תומך ברזולוציה. כמו כן חברת HOT מציעה ממיר תומך וחברת פרטנר TV מספקת ממיר 4K לכל לקוחותיה.

### בעולם
בין ספקיות התוכן באירופה וארצות הברית המשדרות ב-4K נמצאות נטפליקס, אמזון, סקיי וה-BBC. סוני מהחלה בדצמבר 2017 שירות VOD בארצות הברית באיכות 4K. באוקטובר 2017 פיפ"א הודיעה שכל שידורי מונדיאל 2018 יהיו באיכות 4K HDR.

עבור גיימרים (שחקני מחשב) ה-4K מהווה הבטחה מיידית יותר, לפחות על הנייר, כיוון שמשחקים יכולים לעבוד תאורטית בכל רזולוציה. אבל פה קיימת מגבלה אחרת – עוצמת העיבוד הגרפי שנדרשת כדי להציג משחקים עכשוויים ב-4K היא אדירה אפילו יחסית לדור האחרון של החומרה. סוני כבר הצהירה שפלייסטיישן 4 תוכל אמנם להציג סרטים וצילומים ב-4k אבל לא תריץ משחקים ברזולוציה זו, ומיקרוסופט טוענת שחלק ממשחקי Xbox One יוכלו לתמוך בה; הדגמים העדכניים יותר של הקונסולות הנ"ל (Xbox One X ו-Playstation 4 Pro) מאפשרים הרצת משחקים ברזולוציה זו, בעוד הדגמים החדשים (כדוגמת Playstation 5) צפוי לתמוך גם ברזולוציית 8k. בקונסולות, עלייה ברזולוציה תמיד תגיע במחיר ירידה בקצב הפריימים (60FPS ברזולוציית 1080P לעומת 30FPS ברזולוציית 4K).

החל מהעשור השני של המאה ה-21 נעשה שימוש נרחב בתקן 4K UHD בהפצת סרטי קולנוע ישנים על גבי מדיה מגנטית, על מנת לשמר את הרלוונטיות של סרטים בעלי ערך תרבותי ואת הדיון בהם.

## ציוד 4K
### כבלים תואמים
רזולוציה חדה יותר דורשת פס רחב יותר עבור תעבורת נתונים לטלוויזיה. כבל מסוג HDMI 2.0 תומך בצורה מלאה ב-4K ויכול להכיל בצורה חלקה וידאו באיכות 2160p בקצב של 60 פריימים בשנייה.

## ראו גם
* Ultra HD
* 8K

## קישורים חיצוניים

* דיגיטל - הסבר על 4K, ערוץ היוטיוב של כאן תאגיד השידור הישראלי

## הערות שוליים

קטגוריה:אלקטרוניקה בידורית
קטגוריה:טלוויזיה: טכנולוגיה
קטגוריה:קולנוע ביתי
קטגוריה:שידור דיגיטלי
מאור האפלה

**מאור האפלה** (בשפת המקור: **נור אלצ'לאם**. מכונה גם **דרש בן ישעיה**, ו**מדרש האור**) הוא פירוש על פי הגישה הרציונלית על חמישה חומשי תורה, שמובאים בו דברי פירוש לפסוקים, דברי הלכה, ודרשות. מחברו הוא רבי נתנאל בן ישעיה, מגדולי חכמי תימן במאה ה-14.

הפירוש נכתב מקצתו בערבית יהודית ומקצתו בעברית בסביבות שנת 1640 לשטרות (ה'פ"ט, 1329). בתקופה זו נתחברו ספרים רבים בהגות על ידי חכמי תימן, כגון כתאב אלחקאיק, סראג אלעקול (שמביא בכמה מקומות בספרו את מאור האפלה) ותשובות רבנו פרחיה בן משולם. הספר היה נפוץ בתימן, ולכן קיימות הרבה העתקות שלו.

## אופי החיבור
הספר הוא ספר פירושים (בלשון יהודי תימן: דרשות) על התורה, כפי שהיה מקובל בתקופות הקדומות, תקופות האמוראים והגאונים, שהדרשה נועדה רק כדי למשוך את השומעים לדברי ההלכה. הספר משלב בתוכו דברי הלכה ודברי אגדה על סדר פרשות השבוע, ובכך מזכיר את ספר השאילתות דרב אחאי גאון. המחבר שילב בספר את מניין המצוות, וכל מצווה שהגיע למקומה בכתוב ציין עליה "זו מצוות עשה" או "זו מצוות לא תעשה".

## מקורותיו
רבי נתנאל שילב ודרש בספרו מנהגי קריאה ומסורות כתיבה ייחודיים ליהדות תימן, שחלקן נעלמו בדורות הבאים. הוא הביא דרשות רבות שאינן ידועות מחוץ לתימן, שניכר עליהן שהן פרי עטם של תנאים ואמוראים, ונשתמרו רק אצל יהודי תימן (כמו הדרשות שהביא רבי דוד עדני במדרש הגדול). נוסחאות הדרשות שהביא מאירות לא פעם את דברי חז"ל. על חלק מהדרשות ניכר שהן חידושיהם של חכמי תימן הקדמונים, שדרשו אותן על פי שלושים ושתים מידות דרבי יוסי.

רבי נתנאל הלך ברוב הדברים בשיטתו של הרמב"ם ומניין המצוות שבספרו תואם למניין שבספר המצוות לרמב"ם. במקרים רבים הוא מצטט את דברי הרמב"ם בשלל כתביו: משנה תורה, מורה הנבוכים, איגרות וכתביו הרפואיים. במובאות ארוכות ציטט במדויק ובאחרות שלא במדויק, ומכאן שציטט את דברי הרמב"ם בעל פה.

שילב בספרו גם רעיונות מתורתם של רבי יהודה הלוי והרמב"ן, ורעיונות קבליים, למרות שספרות הקבלה לא פשטה בזמנו בתימן. לדעת הרב יוסף קאפח, כרציונליסט, רבי נתנאל התנגד לגישת הפרשנות האליגורית שגורסת שהסודות הם כוונתו הראשונית של המקרא, ולדעתו רעיונות הסוד הם בגדר דרש ורמז בלבד. עוד לשיטת הרב יוסף קאפח הסיבה שהביא הרב נתנאל בחיבורו גם ענייני לחשים ואגדות עם, היא כדי למשוך את המוני העם ללימוד התורה, וכראיה הוא מציין את דברי המחבר בהקדמתו בה הוא מודיע כי בחיבורו כתב גם דברים המתאימים להמוני העם.

## מהדורת הדפוס
הספר יצא לאור לראשונה על ידי הרב קאפח בשנת ה'תשי"ז (1957), המקור הערבי ותרגום טור מול טור, בהוצאת האגודה להצלת גנזי תימן, ולאחר מכן בהוצאת מכון משנת הרמב"ם.

## קישורים חיצוניים
* 

## הערות שוליים

קטגוריה:חיבורי חכמי תימן
קטגוריה:פירושי התנ"ך
מדרש הביאור

**מדרש הביאור** (אלביאן) הוא מדרש תימני על חמישה חומשי תורה, על ההפטרות ועל מגילות אסתר ואיכה, שחיבר בשנת 1441 הרב סעדיה בן דוד אלד'מארי. חלקים מהמדרש מכונים בקטלוגים "צפנת פענח", ומזוהים כחיבור של סעדיה בן דוד אלעדני, סופר ומעתיק שעבר מתימן לסוריה. בנימין ריצ'לר שיער שמדובר בשמות שונים של אותו מחבר, או שאלעדני ביצע פלגיאט לספרו של אלדמארי, כפי שייתכן שעשה במקרה אחר.

הספר עוסק בענייני אגדה, הלכה, פרשנות, פילוסופיה ואלגוריה. הוא מרבה לצטט מהתלמודים והמדרשים (בעיקר מדרש הגדול, מדרש רבה, ומספריו של הרמב"ם, וכן ממדרש החפץ לזכריה הרופא, מדברי ר' יונה אבן ג'נאח ומ"מאור האפלה" לרבי נתנאל בן ישעיה. כלולים בו מדרשים עתיקים שאבדו, למשל מכילתא דברים. הרב דוד הלוי חמדי נעזר בו בכתיבת "אלוג'יז אלמוגני".

שרד כתב יד שלם יחיד של המדרש, ומספר כתבי יד חלקיים. חלקים מהמדרש הודפסו בכרכי הסדרה "תורה שלמה" של הרב מנחם מנדל כשר. הספר יצא במלואו בשנת ה'תשנ"ח, במכון משנת הרמב"ם, בתרגום ובביאור של הרב יוסף קאפח.

## לקריאה נוספת
*בנימין ריצ'לר, 'על "מדרש הביאור" התימני ומחברו', **עלי ספר** ב (תשל"ו), עמ' 91–96 .

## קישורים חיצוניים
* מדרש הביאור, באתר אוצר החכמה

## הערות שוליים

קטגוריה:חיבורי חכמי תימן
קטגוריה:ספרות הראשונים
דאליבור סטבנוביץ'

**דאליבור סטבנוביץ**' (בסלובנית: **Dalibor Stevanović**; נולד ב-27 בספטמבר 1984) הוא כדורגלן עבר סלובני ששיחק בעמדת הקשר.

## קריירה
סטבנוביץ' התחיל את הקריירה שלו במחלקת הנוער של אולימפיה ליובליאנה אך הוא לא זכה להגיע לקבוצה הבוגרת. בגיל 18 חתם בדומז'אלה. בשתי עונותיו הראשונות במועדון עלה בעיקר כמחליף, אך בעונת  רשם את עונת הפריצה שלו עם 11 שערים ב-26 הופעות. בינואר  חתם בריאל סוסיאדד תמורת מיליון אירו. בעונתו הראשונה במועדון רשם 15 הופעות, אך בשתי העונות שלאחר מכן החלה ירידה במעמדו ובינואר  הושאל לדפורטיבו אלאבס. בקיץ  חתם במכבי פתח תקווה מליגת העל אך לא עלה על הציפיות ושוחרר מהמועדון. בינואר  חתם בויטסה ארנהם עד לסיום העונה עם אופציה לשנתיים נוספות, ובתום העונה החליטה ויטסה לממש עליו את האופציה. בקיץ  חתם בווהלין לוצק מליגת העל האוקראינית. בינואר  חתם בשלונסק ורוצלב מליגת העל הפולנית עימה זכה באליפות ראשונה בקריירה. בקיץ  חתם בטורפדו מוסקבה וכעבור עונה חתם במורדוביה סרנסק.

ב-28 בפברואר 2006 ערך את הופעת הבכורה שלו בנבחרת סלובניה במשחק ידידות נגד  שנגמר בניצחון 0-1. ב-14 באוקטובר 2009 הבקיע את שער הבכורה שלו בנבחרת בניצחון 0-3 נגד  במסגרת מוקדמות מונדיאל 2010. סטבנוביץ' נכלל בסגל הנבחר לקראת מונדיאל 2010.

## תארים
; שלונסק ורוצלב
*ליגת העל הפולנית: 
*הסופר קאפ הפולני: 

## קישורים חיצוניים

## הערות שוליים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:ליובליאנה: כדורגלנים
קטגוריה:כדורגלני דומז'אלה
קטגוריה:כדורגלני ריאל סוסיאדד
קטגוריה:כדורגלני דפורטיבו אלאבס
קטגוריה:כדורגלני מכבי פתח תקווה
קטגוריה:כדורגלני ויטסה ארנהם
קטגוריה:כדורגלני ווהלין לוצק
קטגוריה:כדורגלני שלונסק ורוצלב
קטגוריה:כדורגלני טורפדו מוסקבה
קטגוריה:כדורגלני מורדוביה סרנסק
קטגוריה:כדורגלני סלאבן בלופו
קטגוריה:כדורגלני סרבט ז'נבה
קטגוריה:כדורגלנים זרים בישראל
קטגוריה:כדורגלני נבחרת סלובניה
קטגוריה:כדורגלני מונדיאל 2010
קטגוריה:ספורטאים סלובנים בספרד
קטגוריה:ספורטאים סלובנים בישראל
קטגוריה:ספורטאים זרים בהולנד
קטגוריה:ספורטאים זרים באוקראינה
קטגוריה:ספורטאים זרים בפולין
קטגוריה:ספורטאים סלובנים ברוסיה
קטגוריה:ספורטאים זרים בקרואטיה
קטגוריה:ספורטאים זרים בשווייץ
קטגוריה:סלובנים שנולדו ב-1984
ג'יימס ג'ונס (סופר)

**ג'יימס ראמון ג'ונס** (באנגלית: **James Ramon Jones**; 6 בנובמבר 1921 – 9 במאי 1977) היה סופר אמריקאי, מחבר "**[[הקו האדום (ספר)|הקו האדום]]**", "**[[מעתה ועד עולם]]**" ושורת ספרים רבי מכר נוספים.

## תולדות חייו ויצירתו
ג'ונס נולד וגדל בעיירה רובינסון שבמדינת אילינוי. בשנת 1939 התגייס לצבא ארצות הברית ושובץ לחיל הרגלים. ג'ונס שירת כלוחם ברגימנט ה-27 שבאוגדת חיל הרגלים ה-25. תחילה הוצב ג'ונס  בהוואי, שם חווה על בשרו את המתקפה היפנית על פרל הארבור. לאחר פרוץ מלחמת העולם השנייה לחם בגואדלקנאל. ג'ונס נפצע במהלך הלחימה ועוטר בלב הארגמן. בשנת 1944 שוחרר משירות צבאי בדרגת רב-טוראי. כעיתונאי סיקר את מלחמת וייטנאם.  

השפעת שירותו הצבאי ניכרת בספריו ובהם "**מעתה ועד עולם**", בו עסק במתקפה בפרל הארבור, ו"**הקו האדום**", שתיאר את הלחימה כנגד היפנים בגואדלקנאל. ג'ונס שהיה אחת ההבטחות האמריקאיות הגדולות לא מימש את היכולת שכה הרשימה בספרו הראשון. "אחדים באו במרוצה", "לך אל עושה החלונות"\ "חודש מאי העליז" ואחרים היו כישלונות בעיני המבקרים. הוא כתב גם תסריטים,לרוב לסרטים חסרי-חשיבות ובילה שנים ארוכות בפריז,צרפת. הוא נפטר בגיל 55 ממחלת לב קשה.

## מספריו
* **מעתה ועד עולם**, 1951 (From Here to Eternity)
** יצא בתרגום אליעזר כרמי. תל אביב : א' זלקוביץ, 1954.
** יצא בתרגום אריה חשביה. תל אביב : זמורה, ביתן, מודן, תשמ"א 1981.
** עובד לסרט קולנוע - **[[מעתה ועד עולם]]** בשנת 1953.

* **[[הקו האדום (ספר)|הקו האדום]]**, 1962 (The Thin Red Line)
** יצא בתרגום מרים קראוס. לוד : זמורה-ביתן, תשס"ב 2001.
** עובד לסרט קולנוע - **[[הקו האדום (סרט)|הקו האדום]]** בשנת 1998.

* **האקדח**, 1959 (The Pistol)
** יצא בתרגום שרגא גפני. תל אביב : א' זלקוביץ, 1961.

* **אחדים באו במרוצה**, 1957 (Some Came Running)
** יצא בתרגום ר' טל. תל אביב : א' זלקוביץ, תשי"ט 1959.

## קישורים חיצוניים

* 
* 
* 

## הערות שוליים

קטגוריה:אמריקאים ילידי אילינוי
קטגוריה:סופרים אמריקאים
קטגוריה:חוגרים אמריקאים במלחמת העולם השנייה
קטגוריה:קצינים וחוגרים בצבא ארצות הברית
קטגוריה:כתבים צבאיים אמריקאים
קטגוריה:מעוטרי לב הארגמן
קטגוריה:אמריקאים שנולדו ב-1921
קטגוריה:אמריקאים שנפטרו ב-1977
רוני קורבט

**רונלד בלפור "רוני" קורבט** (באנגלית: **Ronald Balfour "Ronnie" Corbett**; 4 בדצמבר 1930 - 31 במרץ 2016) היה סטנדאפיסט, שחקן, כותב ושדרן רדיו סקוטי. עיקר פרסומו מתוכניתו המשותפת עם רוני בארקר, The Two Ronnies, אשר שודרה ב-BBC.

קורבט נולד ב-1930 באדינבורו לוויליאם בלפר קורבט, אופה, ולאנני אליזבת קורבט. הוא למד בתיכון המלכותי של אדינבורו, ולאחר שסיים את בית הספר החל לשחק, בלי שהלך ללמוד באוניברסיטה. הוא שירת בחיל האוויר המלכותי עד 1952.

קורבט שיחק במספר תוכניות טלוויזיה קומיות מפורסמות, בהן בתוכנית The Frost Report לצידם של בארקר, דייוויד פרוסט וג'ון קליז, בסדרה "!Sorry"  ובתוכנית The Two Ronnies, יחד עם רוני בארקר (בין השנים 1971 - 1987) .

ב-2016 נפטר קורבט בגיל 85.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מפקדים במסדר האימפריה הבריטית
קטגוריה:קומיקאים בריטים
קטגוריה:שחקני קולנוע וטלוויזיה סקוטים
קטגוריה:בריטים חברי הבונים החופשיים
קטגוריה:בריטים שנולדו ב-1930
קטגוריה:בריטים שנפטרו ב-2016
גבתון (עיר מקראית)

**גִּבְּתוֹן** הייתה עיר מקראית בנחלת שבט דן אשר ניתנה ללויים, ויש המזהים את העיר עם "תל מלוט", אשר נמצא צפונית מערבית לעיר בית שמש ומערבית לעיר גזר. העיר נזכרת ב, כעיר פלישתית בה הכה בעשא משבט יששכר את נדב בן ירבעם מלך ישראל.

## זיהוי העיר והיסטוריה
יש המזהים את גבתון עם יישובים הנמצאים באזור הצפוני של השפלה הפלישתית. 

על פי הכתוב בספר מלכים, ממלכת ישראל ניסתה פעמיים לכבוש את העיר. ניסיון ראשון התרחש בתקופת המלך נדב בן ירבעם, שנרצח כאן בידי בעשא בן אחיה שירש את כסאו (). ניסיון שני נעשה בתקופת בנו של בעשא, המלך אלה, שנרצח בתרצה, בירת הממלכה, על ידי עבדו זמרי כאשר שר הצבא עמרי צר על גיבתון (). עם רצח המלך אלה, הפסיק עמרי את המצור על גבתון, הטיל מצור על תרצה, הביא למות זמרי והשתלט על הממלכה. מהמסופר במקרא נראה כי העיר נותרה בשליטת הפלשתים.

ב-720 לפני הספירה גבתון נכבשת על ידי סרגון השני מלך אשור. בדור שרוכין, בירתו של סרגון, מופיע ציור קיר המתאר את כיבוש העיר עם הכיתוב 'גבותונו' בכתב היתדות (דקה 30.01 בסרטון).

המושב גִּבְּתוֹן הוא מושב עובדים ליד רחובות ושייך למועצה אזורית ברנר נקרא על שם העיר המקראית.

## תל מלוט
ממוזער|שלט שהוצב על ראש תל מלוט לזכר רפנאל מוסקל
תל מלוט הוא תל ארכאולוגי בשפלת יהודה. התל ממוקם בין היישובים יציץ, פדיה ומזכרת בתיה ומשקיף על עיינות גבתון. מצפון לשמורת עיינות גיבתון נמצא 'תל מָלוֹט' שנהוג לזהותו עם העיר גבתון הפלשתית, שעל שמה קרויים המעיינות.

בחפירות בקרבת התל התגלה בשנות ה-90 של המאה העשרים מטמון המטבעות הגדול ביותר שאותר בישראל, ובו 26 אלף מטבעות ארד ביזנטיים.

על התל הוקם בשנת 2010 מצפור על שם , לוחם יחידת אגוז שנהרג במלחמת לבנון השנייה.

## קישורים חיצוניים

* פולינה סביבק, תל מלוט, חדשות ארכיאולוגיות, גיליון 126, באתר רשות העתיקות, 25 בדצמבר 2014

## הערות שוליים

קטגוריה:נחלת שבט דן
קטגוריה:יישובי המקרא
קטגוריה:ערי פלשתים
קטגוריה:ערי לויים
מלוט
קטגוריה:תלים מקראיים
קטגוריה:מטמונים
הספרייה המרכזית למדעי היהדות

**הספרייה המרכזית למדעי היהדות** (בפולנית: **Centralna Biblioteka Judaistyczna**) הייתה ספרייה יהודית ברחוב טְלוֹמַצקה בוורשה. מבנה הספרייה שרד אך היא אינה פעילה עוד. במקומו של המכון למדעי היהדות שפעל אף הוא במבנה, הוקם המכון היהודי ההיסטורי בוורשה, המציג אוספים הקשורים להיסטוריה של היהדות והיהודים בפולין.

זכרה של הספרייה מונצח על ידי המכון ההיסטורי באמצעות אתר האינטרנט "הספרייה המרכזית למדעי היהדות"  המנגיש ספרים ואוספים משל יהדות פולין לגולשי המרשתת ברחבי העולם כולו.

## היסטוריה
הספרייה המרכזית למדעי היהדות נוסדה בין השנים 1879–1880 כספריית בית הכנסת הגדול בוורשה ביוזמת לואי נתנזון (בנו של סמואל נתנסון), לפי תוכנית שהציג כבר בשנת 1860. הקמת הספרייה התאפשרה באמצעות גיוס כספים ציבורי, ותקציבה השוטף התאפשר מתמיכה של נדבנים פרטיים כגון איגנאצי (יצחק) ברנשטיין וסיוע של קופת בית הכנסת. במשך שנים רבות פעלה ועדה מיוחדת בראשות שמואל פוזננסקי לגיוס ספרים ורכישת כתבי יד, אוספים וארכיונים פרטיים. הספרן הראשי היה משה מושקובסקי.

בשנת 1927, ביוזמת משה שור, החל ועד הספרייה לעבוד על הקמת מושב קבע. ב-1936 נכנסה הספרייה למושב הקבע שלה בבניין רחב ידיים ברחוב טלומצקה  בוורשה, מקום מושבו של המכון למדעי היהדות .

בימי מלחמת העולם השנייה (נובמבר 1940 – מרץ 1942) עמד הבניין בגבול גטו ורשה והתרכזה בו פעילות סיוע ועזרה הדדית של יהודי הגטו. הספרייה נבזזה בידי הנאצים וחלק מהספרים הושבו לאחר המלחמה. הבניין היה אחד הבודדים ששרדו אחרי חיסול הגטו, הוא נשרף, אך קירותיו שרדו וכך ניתן היה לשקמו. כתובת החזית בעברית ובפולנית הוסרה במהלך השיקום שלאחר המלחמה. הבניין משמש כיום כמשכנו של המכון היהודי ההיסטורי בוורשה, שבו נמצא גם ארכיון רינגלבלום ("עונג שבת").

פעילות הספרייה המרכזית למדעי היהדות ממשיכה כמפעל הנצחה באמצעות פורטל האינטרנט "הספרייה המרכזית למדעי היהדות" .

## קישורים חיצוניים

* 
* על הספרייה המרכזית היהודית, באתר השטעטל הווירטואלי 

קטגוריה:ספריות יהודיות
קטגוריה:ספריות שאינן פעילות עוד
קטגוריה:יהדות ורשה
קטגוריה:ורשה: מבנים
קטגוריה:פולין: ספריות
אמה קאניף

**אמה קאניף** (באנגלית: **Emma Cunniffe**; נולדה ב-3 ביולי 1973) היא שחקנית תיאטרון, קולנוע וטלוויזיה אנגלייה.

## קריירה
בין התפקידים ששיחקה קאניף בטלוויזיה היו אֶמָה בסדרה "האגמים" (BBC, בשנים 1997 ו-1999), בִּידִי ב"תקוות גדולות", עיבוד טלוויזיוני לספרו של דיקנס, בדרמה "כל אנשי המלך", "Clash of the Santas" לצדם של רובסון גרין ומארק בנטון, בסדרה "לדפוק שעון" (של ה-BBC), וב-"Flesh and Blood" יחד עם כריסטופר אקלסטון.

קאניף הופיעה בתפקיד אורח בפרק "Night Terrors" בעונה השישית של סדרת המדע בדיוני "דוקטור הו" לצדו של מאט סמית שגילם את הדוקטור האחד עשר. היא הופיעה בסרט הדוקומנטרי "The Genius of Mozart". בתפקיד אשתו של מוצרט, קונסטנצה. ב-2000 גילמה את קרול בוינטון בעיבוד לספר "פגישה עם המוות" מאת אגאתה כריסטי בעונה ה-11 של הסדרה "פוארו". בשנת 2014 שיחקה בתפקיד סמלת בילוש הותורן באופרת הסבון "קורוניישן סטריט", בה חקרה את מקרה התקיפה של טינה מקינטייר (בגילומה של מישל קיגן) ואחר כך את מותה. בינואר 2015 גילמה את הדמות של אליסה, אמה של קנזי קאלהון, בסדרה "דרך ווטרלו".

בתיאטרון שיחקה קאניף במחזה "אלוף הבונים" וזכתה על הופעתה בפרס התיאטרון הבריטי לשחקנית הטובה ביותר בתפקיד משנה לשנת 2000. עוד בתיאטרון הופיעה במחזה "Tales from Hollywood, Losing Louis" בטרפלגר סטודיוס בלונדון. ב-2006 שיחקה במחזה "Women Beware Women" עבור הלהקה השייקספירית המלכותית בסטרטפורד-אפון-אייבון. ב-2011 הייתה מועמדת לפרס "what's on stage" על הופעתה בתפקיד אליזבת פרוקטור במחזה "ציד המכשפות" בתיאטרון הפתוח בריג'נט פארק.

ב-2015 הופיעה קאניף בתפקיד מייבל גרייסון בסדרת הטלוויזיה "האב בראון" של ה-BBC בפרק "The Truth in the Wine". באותה שנה שיחקה במחזה "המלכה אן" מאת הלן אדמונדסון בהפקת הלהקה השייקספירית המלכותית.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1973
קטגוריה:בריטים שנולדו ב-1973
ילד על הירח

**ילד על הירח** היא להקת אינדי ורוק ישראלי שהוקמה בשנת 2011. חברי הלהקה הם מאור אלוש, זיו זק, לירן פרידמן, טל שטורם ודניאל עצטה.

## ביוגרפיה
ילד על הירח הוקמה על ידי מאור אלוש וזיק זק.
בשנת 2011 עברו לתל אביב והחלו לעבוד באולפן על מה שבסופו של דבר ייהפך לאלבום הבכורה של ילד על הירח. את האלבום יצרו השניים לבד תוך עיסוק בכתיבה, הלחנה, עיבוד, הקלטה ומיקס. באלבום היו שותפים גם לירן פרידמן, שלימים נהיה קלידן קבוע בהרכב, איגי דיין, מתופף להקת משינה, שניגן תופים ב״השד, אתה והעתיד״ ואחרים. האלבום יצא לאור באוקטובר 2012 ולאחריו החלה הלהקה להופיע ברחבי הארץ עם הצטרפותם של עידו זילברמן על התופים ורון מרקוביץ' על גיטרה בס. במהלך 2013 קיבלה הלהקה דחיפה משמעותית מהזמר אביב גפן, שהמליץ על שירי הלהקה, וכמו כן הלהקה שימשה כמופע חימום להופעותיו. ב-2014 רון מרקוביץ' עזב את הלהקה וטל שטורם החליפו, הלהקה החלה לעבוד על אלבומה השני ״כאן ועכשיו״.

האלבום השני הוקלט בצורה חיה באולפני ״קקטוס״ ועובד במשך למעלה מחצי שנה על ידי חברי הלהקה. הסינגל הראשון מתוכו ״מנגינה מוכרת״ יצא בספטמבר 2014 ונכנס לפלייליסט גלגל״צ, מה שנתן חשיפה גדולה להרכב. בינואר 2015 יצא האלבום רשמית ונחנך בהופעה מיוחדת. במהלך אותה תקופה עזב את הלהקה עידו זילברמן והצטרף דניאל עצטה במקומו בתפקיד המתופף.

לקראת סוף 2015 שחררה הלהקה ביצוע משותף עם הזמרת רוני פרי לשירה של להקת מוניקה סקס ״דם״ שזכה להשמעות רבות בתחנות הרדיו השונות והגיע למקום השלישי במצעד של רשת ג'.

## דיסקוגרפיה

## חברי הלהקה
* מאור אלוש (שירה וגיטרות)
* זיו זק (גיטרות וקולות)
* לירן פרידמן (קלידים וקולות)
* טל שטורם (בס)
* דניאל עצטה (תופים)

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות אינדי ישראליות
רנה סימונסן

**רנה טופט סימונסן** (בדנית: **Renée Toft Simonsen**; נולדה ב-12 במאי 1965) היא דוגמנית וסופרת דנית.

## ביוגרפיה
סימונסן נולדה באורהוס ועבדה תחילה כקופאית בסופר.

ב-1981 היא תפסה את תשומת לבו של עורך אופנה ששכנע צלם לצלם אותה לבּוּק.

היא השתתפה בתחרות דוגמנות שערך עיתון בדנמרק וזכתה במקום השלישי ובאותה שנה הופיעה על שער של מגזין אופנה בדנמרק.

ב-1982 נבחרה לייצג את מדינתה בתחרות דוגמנית העל העולמית ושם זכתה במקום הראשון ובדצמבר 1982 הופיעה על השער של עיתון ווג.

מ-1983 החלה להיות אחת הכוכבות העולות של עולם האופנה בכך שכיכבה במספר רב קמפיינים ומגזינים בינלאומיים ובין היתר הופיעה מספר פעמים במהדורה הגרמנית של ווג והופיעה על שער האלבום של להקת רוקסי מיוזיק.

ב-1985 שיחקה בתפקיד הראשי בסרט איטלקי ובאותה שנה החלה לצאת עם סולן להקת דוראן דוראן ג'ון טיילור.

ב-1989 לקחה סימונסן הפסקה מתחום הדוגמנות ועברה להתגורר במשך 4 חודשים בקיבוץ גבעת חיים מאוחד ביחד עם אחותה, היידי. השתיים עבדו בקיבוץ התנדבות.

היא סירבה להצעה להיבחן לתפקיד נערת בונד. לאחר מכן, חזרה לדנמרק על מנת ללמוד עיתונאות, אך לאחר שנכשלה בבחינה המקדימה החלה ללמוד פסיכולוגיה במקום.

בין השנים 1991 ל-1993 החלה לעבוד ולשמש כפנים של שתי חברות קוסמטיקה צרפתיות.

ב-1997 החלה לשמש כעורכת בעיתון אופנה וב-2002 סיימה את התואר הראשון בפסיכולוגיה. 

ב-2003 יצא לאור ספר הילדים שכתבה *"Karlas kabale"* שעובד לסרט באותו השם שיצא לאקרנים בנובמבר 2007. בשנת 2006 פורסם ספרה השני, *"Anthony Greenwood"* שהיה מועמד לפרס הספרות בדנמרק.

באוגוסט 2007 יצא הרומן הראשון שלה "Tirsdag formiddag" (בוקר יום שלישי).

באוקטובר 2014 פורסמה הביוגרפיה שלה.

## קישורים חיצוניים

* 

קטגוריה:דוגמניות דניות
קטגוריה:זוכות דוגמנית העל העולמית
קטגוריה:סופרות דניות
קטגוריה:דניות שנולדו ב-1965
קטגוריה:דנים שנולדו ב-1965
איסונואי (ירח)

**איסונואי** (נקרא גם **Jupiter XXVI**) הוא אחד הירחים של כוכב הלכת צדק.

איסונואי התגלה בשנת 2000 על ידי קבוצת אסטרונאוטים מאוניברסיטת הוואי שבראשה עמד סקוט שפרד וכונה זמנית **S/2000 J 6.**

קוטרו של איסונואי הוא 3.8 קילומטר והוא מקיף את צדק בנטייה של 166 מעלות לקו המשווה של צדק.

רדיוס מסלולו של איסונואי סביב צדק הוא 23,833,000 קילומטרים ומשך זמן הקפתו סביב צדק הוא 751.647 ימים.

את שמו קיבל באוקטובר 2002 על שם איסונואי, המאהבת של זאוס.

איסונואי משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

## קישורים חיצוניים

קטגוריה:ירחי צדק
מוניקה שנארה

**מוניקה שנארה** (באנגלית: **Monika Schnarre**; נולדה ב-27 במאי 1971) היא דוגמנית, שחקנית ומנחת טלוויזיה קנדית.

## ביוגרפיה
שנארה נולדה באונטריו. היא התפרסמה בגיל 14 שזכתה בתחרות דוגמנית העל העולמית של סוכנות פורד ובכך הפכה לזוכה הצעירה ביותר בהיסטוריה של התחרות. היא הופיעה בגיליון בגדי הים של ספורטס אילוסטרייטד בגיל 14 ועל שער מגזין ווג בגיל 15. בשנת 1989, כאשר היא בת 18, היא כתבה ספר על חוויותיה כדוגמנית.

שנארה השתתפה כשחקנית ביותר מ-50 הפקות בטלוויזיה ובקולנוע ובין היתר היא גילמה אחות בסרט ג'וניור לצד אמה תומפסון וארנולד שוורצנגר. היא השתתפה במספר פרקים בתוכניות הטלוויזיה היפים והאמיצים, בוורלי הילס 90210, מכושפות ומלך השכונה.

החלה ללמד עיתונאות טלוויזיונית באוניברסיטת קליפורניה ושימשה כמנחה משנית בתוכנית חדשות בידור קנדית.

## קישורים חיצוניים

* 

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:מנחות טלוויזיה קנדיות
קטגוריה:זוכות דוגמנית העל העולמית
קטגוריה:קנדיות שנולדו ב-1971
אנגולו קאנטה

**אנגולו קאנטה** (בצרפתית: **N'Golo Kanté**; נולד ב-29 במרץ 1991) הוא כדורגלן צרפתי המשחק בעמדת הקשר בפנרבחצ'ה מליגת העל הטורקית ובנבחרת צרפת.

## ביוגרפיה
### קריירת מועדונים
קאנטה נולד ברובע העשירי של פריז, אחד מתשעה ילדים להורים שהיגרו לצרפת ממאלי. בגיל עשר החל לשחק במועדון הנוער בסירן, ושיחק שם במשך תשע שנים. ביולי 2010 עבר לקבוצת בולון שבבולון-סור-מר, במאי 2012 רשם את הופעת הבכורה שלו בקבוצה הבוגרת ששיחקה בליגה השנייה בצרפת, עונה לאחר מכן שיחק עם בולון בליגה השלישית וכבש שלושה שערים ב-37 משחקים. ביולי 2013 עבר לקן מליגת המשנה, בעונתו הראשונה בקבוצה שותף ב-38 משחקים, כבש פעמיים וסייע לקן להעפיל לליגת העל. בעונת 2014/2015 שיחק ב-37 משחקי ליגה וכבש פעמיים.

באוגוסט 2015 רכשה לסטר סיטי מהפרמייר ליג באנגליה את כרטיס השחקן שלו תמורת שמונה מיליון אירו וקאנטה חתם בקבוצה לארבע עונות. בעונת 2015/2016 נבחר לנבחרת העונה בפרמייר ליג וסייע ללסטר לזכות באליפות הראשונה בתולדותיה.

ביולי 2016 עבר קאנטה לצ'לסי תמורת 32 מיליון ליש"ט וחתם בקבוצה על חוזה לחמש שנים. בעונתו הראשונה בקבוצה נבחר לנבחרת העונה ולכדורגלן השנה בליגה האנגלית.

ב-12 במאי 2017 זכה עם קבוצתו, צ'לסי, באליפות הליגה, לאחר ניצחון קבוצתו על וסט ברומיץ' 0–1.

בעקבות אליפות זו, הפך קאנטה לשחקן הראשון בפרמייר ליג, שזוכה בשתי אליפויות רצופות בשתי קבוצות שונות (לסטר סיטי וצ'לסי).

ב-29 במאי 2019 זכה עם צ'לסי בליגה האירופית. שנתיים בדיוק לאחר מכן, ב-29 במאי 2021 זכה עם צ'לסי בליגת האלופות ונבחר לאיש המשחק. בתחילת עונת 2022/2023, לאחר ששותף בשני משחקים בלבד, נפצע קאנטה בשריר הירך האחורי, נותח והושבת למשך תקופה ארוכה.

ב-18 ביוני 2023 חתם לארבע שנים באל-איתיחאד מליגת העל הסעודית.

### נבחרת
ב-2016 זומן לנבחרת צרפת, הוא רשם את הופעת הבכורה שלו ב-25 במרץ כשנכנס כמחליף בתחילת המחצית השנייה במשחק ידידות מול נבחרת הולנד. ב-29 במרץ כבש את שער הבכורה שלו בנבחרת בניצחון על נבחרת רוסיה 2–4. בקיץ נכלל בסגל הנבחרת ליורו 2016, טורניר בו זכתה במקום שני אחרי שהפסידה בגמר 0–1 לפורטוגל.

ביולי 2018 זכה יחד עם נבחרת צרפת במונדיאל שנערך ברוסיה.

נכלל בסגל נבחרת צרפת לטורניר יורו 2024.

## סטטיסטיקה
מעודכן ל-19 באוקטובר 2024

1 כולל מגן הצדקה והסופר קאפ האירופי

## תארים
;לסטר סיטי:
*פרמייר ליג: 2015/2016

;צ׳לסי:
*פרמייר ליג: 2016/2017
*הגביע האנגלי : 2017/2018
*הליגה האירופית: 2018/2019
*ליגת האלופות: 2020/2021
*הסופר קאפ האירופי: 2021
*גביע העולם למועדונים: 2021

;נבחרת צרפת:
*מונדיאל 2018
*ליגת האומות של אופ"א

#### אישיים
* קשר השנה של אופ"א: 2021
* שחקן העונה בפרמייר ליג: 2016/2017

## קישורים חיצוניים

* אנגולו קאנטה באתר התאחדות הכדורגל הצרפתית
* אנגולו קאנטה באתר הפרמייר ליג
* 

## הערות שוליים

קטגוריה:כדורגלנים צרפתים
קטגוריה:פריז: כדורגלנים
קטגוריה:קשרי כדורגל צרפתים
קטגוריה:כדורגלני בולון
קטגוריה:כדורגלני קן
קטגוריה:כדורגלני לסטר סיטי
קטגוריה:כדורגלני צ'לסי
קטגוריה:כדורגלני אל-איתיחאד
קטגוריה:כדורגלני נבחרת צרפת
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני יורו 2024
קטגוריה:צרפתים ממוצא מאלי
קטגוריה:ספורטאים צרפתים באנגליה
קטגוריה:ספורטאים צרפתים בערב הסעודית
קטגוריה:זוכי פרס כדורגלן השנה בליגה האנגלית (התאחדות שחקני הכדורגל)
קטגוריה:זוכי פרס כדורגלן השנה בליגה האנגלית (התאחדות עיתונאי הכדורגל)
קטגוריה:צרפתים שנולדו ב-1991
גד רכליס

**גד (גדי) רכליס** (נולד ב-5 בפברואר 1967) הוא שחמטאי בדרגת רב-אמן, אלוף ישראל לשנת 1988.

נכון לספטמבר 2025, מדורג במקום ה-31 בישראל לפי מד כושר.

## ביוגרפיה
גד רכליס נולד במולדובה. בשנת 1977 עלה לישראל עם משפחתו והתגורר בבאר שבע. 
התאמן אצל אליהו לבנט. בוגר בית הספר התיכון מקיף ו'. בעל תואר ראשון במדעי המחשב מאוניברסיטת בן-גוריון בנגב ותואר שני במתמטיקה מאוניברסיטת תל אביב.
מתגורר בתל אביב-יפו.

## קבלת דרגות בינלאומיות
* 1986 - אמן בינלאומי
* 1990 - רב-אמן.

## הישגים בולטים
* 1981 - זכה במקום השני באליפות ישראל לנוער עד גיל 20, שנערכה בכפר סמיר, בגיל 14 בלבד.
* 1984 - חלק את המקום השישי באליפות העולם בשחמט לנוער שנערכה בקיליאווה, פינלנד.
* 1985 - סיים במקום תשיעי באליפות אירופה בשחמט לנוער שנערכה בחרונינגן, הולנד.
* 1986 - חלק את המקום השישי באליפות העולם בשחמט לנוער שנערכה בגסדל, נורווגיה וסיים במקום רביעי באליפות ישראל.
* 1987 - חלק את המקום השישי באליפות העולם בשחמט לנוער שנערכה בבגיו, הפיליפינים.
* 1988 - זכה במקום ראשון באליפות ישראל בשחמט.
* 1988- זכה במקום ראשון באליפות ברלין הפתוחה.
* 1995 - זכה בפעם השנייה במקום ראשון באליפות ברלין הפתוחה.

## הופעות באולימפיאדות
רכליס ייצג פעמיים את ישראל באולימפיאדות השחמט.

## מבחר תחרויות נוספות בהן השתתף
* אליפויות ישראל בשנים: 1986, 1998, 1994, 1998 ו-2018.

## קישורים חיצוניים

* גד רכליס באתר אולימפבייס 

## הערות שוליים

קטגוריה:נציגי ישראל באולימפיאדת השחמט
קטגוריה:אלופי ישראל בשחמט
קטגוריה:רבי-אמנים ישראלים
קטגוריה:ישראלים ילידי מולדובה
קטגוריה:יהודים מבסרביה
קטגוריה:עולים בשנות ה-1970
קטגוריה:בוגרי תיכון מקיף ו' (באר שבע)
קטגוריה:תל אביב-יפו: אישים
קטגוריה:ישראלים שנולדו ב-1967
S/2003 J 9

**S/2003 J 9** הוא אחד הירחים של כוכב הלכת צדק, הוא התגלה בשנת 2003 על ידי קבוצת אסטרונומים מאוניברסיטת הוואי שבראשה עמד סקוט שפרד.

קוטרו של S/2003 J 9 הוא קילומטר אחד ומהירות סיבובו סביב צדק היא 2.39 ק"מ לשנייה. רדיוס מסלולו של S/2003 J 9 סביב צדק הוא 23,858,000 קילומטרים ומשך זמן הקפתו סביב צדק הוא 752.839 ימים.

S/2003 J 9 בעל אלבדו של 0.04, בהירות נראית של 23.7, אקסצנטריות של 0.269 ומסה של  ק"ג.

הירח משתייך לקבוצת הירחים קארמה אשר קרויה על שם הירח קארמה. המשותף לקבוצה זו הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

## קישורים חיצוניים

קטגוריה:ירחי צדק
ראמי מח'לוף

**ראמי מח'לוף** (בערבית: **رامي مخلوف**; נולד ב-10 ביולי 1969) הוא איש עסקים סורי אמיד ובן-דודו של נשיא סוריה לשעבר בשאר אל-אסד מצד אמו של הנשיא. תחת משטר אסד נחשב לאחד האנשים החזקים בסוריה ולפי פרשנים מומחים לסוריה, לא ניתן היה לבצע עסקים במדינה ללא הסכמתו או שותפותו. מח'לוף נחשב לאיש העשיר בסוריה, והונו הוערך בשנת 2011 ב-5 מיליארד דולר. החל משנת 2005 השתלט מח'לוף על הסיעה "אמאנה" של המפלגה הסורית הסוציאלית-לאומית. ב-2011 הוא הוקע כסמל השחיתות השלטונית, ובמהלך שנות מלחמת האזרחים בסוריה שפרצה באותה שנה, השתתפה המיליציה הפרטית של מח'לוף אל-בוסתאן בקרבות לצד הצבא הסורי. בסופו של דבר פרץ עימות בין אסד לבין מח'לוף. ב-10 באוקטובר 2019 השלטון הסורי הוציא את סיעת המפלגה הסורית הלאומית סוציאלית מחוץ לחוק, פיזר את המיליציה הפרטית של מח'לוף, וההתחיל להפקיע את עסקיו.

## פעילות עסקית
מח'לוף הוא בעל השליטה בחברת התקשורת הסלולרית סיריאטל, אחת משתי המפעילות המורשות של תקשורת סלולרית בסוריה. לצד בעלותו בסיריאטל למח'לוף עסקי נדל"ן, בנקאות, אזורי סחר חופשי לאורך הגבול עם לבנון, חנויות דיוטי פרי וחנויות למוצרי יוקרה. על פי הערכה שהתפרסמה ב-Financial Times בשנת 2011 מח'לוף שולט בכ-60% מכלכלת סוריה באמצעות רשת מורכבת של קשרים עסקיים.

מח'לוף היה חלק מקבוצה קטנה של אנשים מקושרים לשלטון אשר השתלטו על השוק הפרטי שהחל להתפתח בסוריה בשנות ה-90. במקביל להכנותיו של הנשיא חאפז אל-אסד להכין את בנו לשלטון, החלה משפחת מח'לוף להשתלט על השוק הפרטי. אסד האמין כי ניתן לסמוך על נאמנותה של משפחת מח'לוף לשלטון, כך שתתמוך בבנו בשאר אל-אסד מיד לאחר מות אביו. כל זאת בניגוד למקורבים אחרים לשלטון, בהם סגן הנשיא לשעבר עבד אל-חלים ח'דאם, אשר קיימו קשרי עסקים הדוקים עם המיליארדר רפיק אל-חרירי, ראש ממשלת לבנון. בתקופה זו זכו ראמי ואחיו איהב לגישה חופשית להזדמנויות עסקיות בהן רישיון בלעדי לרשת חנויות דיוטי פרי אשר הזרימו חלק ניכר מסחורותיהן לתוך המדינה. עם עלייתו לשלטון של בשאר אל-אסד בשנת 2000, ראמי מח'לוף היה כבר איש עסקים בולט.

בשנת 2004 ניסה ראמי מח'לוף להשתלט על סוכנות מרצדס-בנץ בסוריה כאשר יזם חקיקה שתאסור על מרצדס יבוא של חלקי חילוף למדינה אלא אם כן מח'לוף יקבל את הסוכנות הבלעדית של מרצדס בסוריה. חברת מרצדס, אשר רצתה להמשיך ולהעניק את הסוכנות למשפחת סקנדר אשר החזיקה בה מאז שנות ה-60, הפסיקה את יבוא מכוניותיה למדינה עד לפתרון הסכסוך.

רשת עסקיו של מח'לוף, נכון לשנת 2013, סבוכה ורחבה. הוא מחזיק בשליטה בחברת החזקות חאם שלה עסקי תיירות, מסעדות, ועסקי נדל"ן. החברה אף שולטת בחברת תעופה פנימית בסוריה בשם Syrian Pearl Airlines, שהיא חברת התעופה הפרטית הראשונה בסוריה. למח'לוף בעלות במספר בנקים פרטיים בסוריה, חברות ביטוח וחברות לשירותים פיננסיים. מח'לוף אף פעיל בתחום תעשיית הנפט. למח'לוף קרקעות רבים באיי הבתולה של ארצות הברית, שעליהן התנהל סכסוך משפטי וכתוצאה ממנו הועברה הבעלות בהן לאחיו איהב. משפחת מח'לוף היא אף בעלת מונופול לייבוא מוצרי טבק לסוריה. בשנת 2008 הקפיא משרד האוצר האמריקני נכסים שהחזיק מח'לוף בארצות הברית והגביל את פעולותיו העסקיות.

למח'לוף יחסים קרובים עם בושרה אל-אסד, אחותו הבכורה של בשאר אל-אסד ואלמנתו של אסף שווכאת. מח'לוף אף שותף למאהר אל-אסד במספר עסקים בלבנון.

## לקריאה נוספת
* 
## קישורים חיצוניים
*

## הערות שוליים

מח'לוף
מח'לוף
מח'לוף
קטגוריה:סורים שמחלקת האוצר של ארצות הברית הטילה עליהם סנקציות
קטגוריה:ילידי 1969
עונת 2010/2011 בליגה הלאומית

**עונת 2010/2011 בליגה הלאומית** הייתה העונה ה-12 של הליגה הלאומית כליגה השנייה בחשיבותה בכדורגל בישראל. הליגה החלה ב-21 באוגוסט 2010 והסתיימה ב-20 במאי 2011.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר מכך, קוזזקו הנקודות שצברו הקבוצות בחצי, והליגה חולקה ל-3 בתים: פלייאוף עליון (6 קבוצות), פלייאוף אמצעי (4 קבוצות) ופלייוף תחתון (6 קבוצות). העונה הסתיימה בניצחון של עירוני ניר רמת השרון שעלתה לעונת 2011/2012 לליגת העל לצד הפועל ראשון לציון. הפועל כפר סבא בשנה השנייה ברציפות השתתפה במשחקי המבחן נגד הפועל פתח תקווה ובעקבות שני הפסדים נותרה בליגה השנייה.

מכבי עירוני ג'ת אל-אהלי ואחווה עראבה ירדו לליגה השלישית. הכח רמת עמידר רמת גן השתתפה במשחקי המבחן נגד מכבי קביליו יפו ובסיכום שני משחקים נותרה בליגה השנייה.

אורן נסים מעירוני רמת השרון זכה בתואר מלך השערים של הליגה עם 18 כיבושים.

## טבלת הליגה הסדירה
### העונה הסדירה

## שלב הפלייאוף

### פלייאוף העליון

### פלייאוף אמצעי

### פלייאוף התחתון

## משחקי המבחן
### משחקי המבחן לליגת העל
בסיום העונה התקיימו משחקי מבחן לליגה הבכירה כשהפועל פתח תקווה שסיימה במקום ה-14 בליגה הבכירה התמודדה מול הפועל כפר סבא שסיימה במקום השלישי בליגת המשנה. השיטה הייתה נוק-אאוט במפגש כפול בית-חוץ.

תוצאה: הפועל פתח תקווה ניצחה 5:1 בסיכום שני המשחקים ונשארה בליגה הבכירה עונה נוספת.

### משחקי המבחן לליגה הלאומית
בסיום העונה התקיימו משחקי מבחן לליגה הבכירה כשהכח עמידר רמת גן שסיימה במקום ה-14 בליגת המשנה התמודדה מול מכבי קביליו יפו שסיימה במקום הרביעי בליגה א' דרום והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה נוק-אאוט במפגש כפול בית-חוץ.

תוצאה: הכח עמידר רמת גן ניצחה 3:2 בסיכום שני המשחקים ונשארה בליגה הלאומית לעונה נוספת.

## קישורים חיצוניים
* נתוני העונה בטבלת ההתאחדות
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2011 בישראל: כדורגל
קטגוריה:2010 בישראל: כדורגל
קטגוריה:תחרויות כדורגל ב-2011
קטגוריה:תחרויות כדורגל ב-2010
קלאס באקר

**קלאס באקר** (בהולנדית: **Klaas Bakker**; 22 באפריל 1926 באמסטרדם, הולנד - 3 בינואר 2016 באמסטלפיין, הולנד) היה כדורגלן הולנדי ששיחק בעמדות הקשר והחלוץ.
## קריירה
באקר שיחק בדה פולוויקרס בין השנים 1943 ו-1951, ולאחר מכן עבר למועדון אייאקס, בו שיחק 169 משחקי ליגה בהם הבקיע 37 שערים. במשחק הליגה שנערך בנובמבר 1955 הוא הבקיע שישה שערים. בעונת 1956/57 הוא זכה עם המועדון באליפות הליגה.

המשחק האחרון של באקר נערך במאי 1957, משחק זה היה גם המשחק האחרון של חלוץ נוסף של הקבוצה גה ואן דייק.

נפטר ב-3 בינואר 2016 בגיל 89.

## קישורים חיצוניים

## הערות שוליים

קטגוריה:חלוצי כדורגל הולנדים
קטגוריה:כדורגלני אייאקס
קטגוריה:קשרי כדורגל הולנדים
קטגוריה:כדורגלנים הולנדים
קטגוריה:הולנדים שנולדו ב-1926
קטגוריה:הולנדים שנפטרו ב-2016
אירנה סאס

**אירנה סאס** (בספרדית: **Irene Sáez**; נולדה ב-13 בדצמבר 1961) היא פוליטיקאית ונצואלית. נבחרה למיס תבל 1981.

## ביוגרפיה
סאס הוכתרה ב-1981 כמלכת היופי של ונצואלה, ובתחרות הבינלאומית שנערכה בניו יורק זכתה בתואר מיס תבל. לאחר כשנה של טיולים בעולם במסגרת תפקידה כמיס תבל, החלה ללמוד מדע המדינה באוניברסיטה, ושימשה כשנה כנציגה של תרבות ונצואלה באו"ם.

שימשה כשופטת בתחרות מיס תבל 1983.

ב-1992 בגיל 30 נבחרה סאס לראשות עיריית צ'אקאו (Chacao), אחת מחמש היחידות המוניציפליות של קראקס, בירת ונצואלה, וכיהנה בתפקיד זה עד 1999. 

ב-1997 התמודדה בבחירות לנשיאות ונצואלה, והקימה את מפלגתה "תקוות חדשות-IRENE". מצעה התבסס על הפסקת השחיתות בממשלת ונצואלה וצמצום הבירוקרטיה. היא הפסידה בבחירות. ב-1999, לאחר ההפסד במרוץ לנשיאות, נבחרה למושלת מדינת נואבה אספרטה. היא כיהנה בתפקיד עד שנת 2000, כשהייתה בהריון. 

סאס נשואה פעם שנייה, ולה בן אחד. מתגוררת בארצות הברית.

## קישורים חיצוניים

קטגוריה:פוליטיקאיות ונצואליות
קטגוריה:זוכות מיס תבל
קטגוריה:זוכות מיס ונצואלה
קטגוריה:משתתפות בתחרות מיס תבל 1981
קטגוריה:מהגרות מוונצואלה לארצות הברית
קטגוריה:ונצואליות שנולדו ב-1961
דני דרינקווטר

**דניאל "דני" נואל דרינקווטר** (באנגלית: **Daniel Noel "Danny" Drinkwater**; נולד ב-5 במרץ 1990) הוא כדורגלן עבר אנגלי ששיחק בעמדת הקשר.

## קריירה
דרינקווטר נולד במנצ'סטר שבאנגליה. שיחק במועדון הנוער של מנצ'סטר יונייטד ובנבחרות אנגליה עד גיל 18 ועד גיל 19. ב-2009 זומן לסגל הקבוצה הבוגרת של מנצ'סטר יונייטד אך לא שותף בפועל במשחק. באוגוסט 2009 הושאל להאדרספילד טאון מהליגה השלישית. עונה לאחר מכן הושאל לקארדיף סיטי מהליגה השנייה, בינואר 2011 הושאל לווטפורד מהליגה השנייה ושיחק בקבוצה עד תום העונה. באוגוסט 2011 הושאל לבארנסלי מהליגה השנייה ושיחק בשורותיה עד ינואר 2012.

בינואר 2012 עבר דרינקווטר ללסטר סיטי מהליגה השנייה. בעונת 2013/2014 כבש שבעה שערים ב-45 משחקי ליגה, הוא סייע ללסטר להעפיל לפרמייר ליג ונבחר לנבחרת העונה של הליגה השנייה. בעונתו הראשונה בפרמייר ליג שותף ב-24 משחקים מהם פתח ב-16 וסייע ללסטר שסיימה במקום ה-14 להישאר בליגה. בעונת 2015/2016 היה חלק משמעותי בזכייה המפתיעה של לסטר באליפות הפרמייר ליג הראשונה בתולדותיה.

ב-31 באוגוסט 2017 ביום האחרון של חלון ההעברות חתם דרינקווטר בצ'לסי תמורת 33 מיליון ליש"ט.

ב-8 באוגוסט 2019 הושאל לברנלי עד ל-6 בינואר 2020. ב-7 בינואר 2020 הושאל לאסטון וילה עד לסוף העונה. ב-18 בינואר 2021 הושאל לקסימפאשה הטורקית עד לסיום העונה. ב-30 באוגוסט 2021 הושאל לרדינג מהצ'מפיונשיפ לעונה אחת.

ב-30 באוקטובר 2023 הודיע השחקן על פרישתו מכדורגל. 

### קריירת נבחרות
דרינקווטר היה חבר בסגל נבחרת אנגליה עד גיל 18 ובנבחרת אנגליה עד גיל 19 שסיימה שנייה באליפות אירופה ב-2009. במרץ 2016 זומן לסגל נבחרת אנגליה הבוגרת ורשם את הופעת הבכורה שלו ב-29 במרץ במשחק ידידות מול נבחרת הולנד שהסתיים בהפסד 2-1. דרינקווטר נבחר לשחקן המצטיין של המשחק. למרות הזכייה באליפות במדי לסטר סיטי, נופה דרינקווטר מסגל נבחרת אנגליה ליורו 2016 בצרפת.

## תארים
;לסטר סיטי
* אליפות אנגליה: 2015/2016

;צ'לסי
* הליגה האירופית: 2018/2019

## קישורים חיצוניים

* 
* 

## הערות שוליים

קטגוריה:קשרי כדורגל אנגלים
קטגוריה:כדורגלני צ'לסי
קטגוריה:כדורגלני לסטר סיטי
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:כדורגלני מנצ'סטר יונייטד
קטגוריה:כדורגלני ווטפורד
קטגוריה:כדורגלני האדרספילד טאון
קטגוריה:כדורגלני בארנסלי
קטגוריה:כדורגלני קארדיף סיטי
קטגוריה:כדורגלני ברנלי
קטגוריה:כדורגלני אסטון וילה
קטגוריה:כדורגלני קסימפאשה
קטגוריה:כדורגלני רדינג
קטגוריה:אנגלים שנולדו ב-1990
עונת 2011/2012 בליגה הלאומית

**עונת 2011/2012 בליגה הלאומית** הייתה העונה ה-13 של הליגה הלאומית כליגה השנייה בחשיבותה בכדורגל בישראל. הליגה החלה ב-19 באוגוסט 2011 והסתיימה ב-18 במאי 2012.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר מכך, קוזזקו הנקודות שצברו הקבוצות בחצי, והליגה חולקה ל-3 בתים: פלייאוף עליון (6 קבוצות), פלייאוף אמצעי (4 קבוצות) ופלייוף תחתון (6 קבוצות). לפני תחילת העונה הוחלט שרק קבוצה אחת תעלה ליגה בסיום העונה, מליגת העל ירדו שלוש קבוצות, שלוש קבוצות תרדו ליגה ורק קבוצה אחת תעלה לליגה לאומית מליגת א'. בכך, למרות השינויים הליגה הייתה צריכה לכלול 16 קבוצות גם בעונת 2012/2013. העונה הסתיימה בניצחון של הפועל רמת גן שעלתה לעונת 2012/2013 לליגת העל. 

מכבי עירוני בת ים, הפועל הרצליה ומכבי באר שבע ירדו לליגה השלישית. 

מוראד אבו ענזה מהפועל בני לוד זכה בתואר מלך השערים של הליגה עם 19 כיבושים.

## טבלת הליגה
### העונה הסדירה

### פלייאוף העליון

### פלייאוף אמצעי

### פלייאוף התחתון

### משחק עלייה לליגת העל
בסיום העונה התקיים משחק עלייה לליגה הבכירה כשהפועל רמת גן שסיימה במקום הראשון בליגה התמודדה מול הפועל בני לוד שסיימה במקום השני, וזאת מפאת שיטת הקיזוז שקבעה כי אם שתי קבוצות יסיימו עם מספר נקודות זהה יתקיים משחק בסוף העונה לקביעת המיקום הסופי (המשחק התקיים בין שתי הקבוצות בעלות ההפרש העדיף). השיטה הייתה משחק אחד שנערך במגרש נייטרלי.

הפועל רמת גן ניצחה 2:0 ועלתה לליגת העל לעונת 2012/2013.

## קישורים חיצוניים
* נתוני העונה בטבלת ההתאחדות
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2011 בישראל: כדורגל
קטגוריה:2012 בישראל: כדורגל
קטגוריה:תחרויות כדורגל ב-2011
קטגוריה:תחרויות כדורגל ב-2012
מיקה אלטונן

**מיקה אלטונן** (בפינית: **Mika Aaltonen**; נולד ב-16 בנובמבר 1965 בטורקו שבפינלנד) הוא כדורגלן עבר פיני ששיחק בעמדת הקשר.

במהלך 12 שנות הקריירה שלו שיחק אלטונן בפינלנד, באיטליה, בשווייץ, בגרמניה ובישראל עבור טורון פאלוסאורה, אינטר מילאנו, AC בלינצונה, בולוניה 1909, הרטה ברלין, הפועל באר שבע וטמפרין פאלו-פייקוט. הוא סיים את הקריירה שלו בגיל מוקדם יחסית בשל פציעה בקרסול. במהלך הקריירה שלו למד אלטונן כלכלה, ולאחר פרישתו קיבל תואר דוקטור בתחום.

אלטונן זכור בשל שער שהבקיע לשוער האיטלקי וולטר זנגה בגביע אופ"א  במשחק בין טורון פאלוסאורה לאינטר מילאנו בסן סירו. זמן קצר לאחר השער עבר אלטונן לאינטר מילאנו.

## תארים
;טמפרין פאלו-פייקוט
* אליפות פינלנד (1): 1993/1994

## קישורים חיצוניים

* 

קטגוריה:כדורגלנים פינים
קטגוריה:קשרי כדורגל פינים
קטגוריה:טורקו: כדורגלנים
קטגוריה:כדורגלני טורון פאלוסאורה
קטגוריה:כדורגלני אינטר מילאנו
קטגוריה:כדורגלני בלינצונה
קטגוריה:כדורגלני בולוניה
קטגוריה:כדורגלני הרטה ברלין
קטגוריה:כדורגלני הפועל באר שבע
קטגוריה:כדורגלני נבחרת פינלנד
קטגוריה:כדורגלנים זרים בישראל
קטגוריה:ספורטאים זרים באיטליה
קטגוריה:ספורטאים זרים בשווייץ
קטגוריה:ספורטאים פינים בגרמניה
קטגוריה:ספורטאים פינים בישראל
קטגוריה:אנשי עסקים פינים
קטגוריה:פינים שנולדו ב-1965
פועה שלו-תורן

250px|ממוזער|פועה שלו-תורן
**פועה שלו תורן** (מרץ 1930 - 4 בנובמבר 2017) הייתה משוררת, מתרגמת ומאיירת ישראלית.

## ביוגרפיה
פועה שלו תורן נולדה בתל אביב להורים יוצאי רוסיה הלבנה. היא למדה בגימנסיה הרצליה ובעלת תואר דוקטור בספרות עברית באוניברסיטה העברית. שלו החלה לכתוב עוד כשהייתה תלמידה ביסודי. ב-1954 זכתה בתואר "מיס ירושלים" והשתתפה בתחרות מלכת היופי של ישראל. הייתה חברה באגודת הסופרים, באקו"ם, בפא"ן ישראל, שם היא שימשה יו"ר סניף ירושלים וחברת הנהלה והייתה חברה באקדמיה העולמית לאמנות ולתרבות (W.A.A.C). שיריה תורגמו לשפות רבות. כמה משיריה הולחנו והוקלטו. 

הייתה נשואה לסופר חיים תורן ובנה היחיד הוא המעצב רוני תורן.

## יצירות
*חרוזים מבין קפלי המניפה 
*לבי ער
*נשמת הדברים 
*שערי הלב 
*ב. גוטלובר ויצירתו הפיוטית 
*לחלום אוֹתךָ 
*החתול פיגרו

## תרגומים
* "צפרי נוד" רבינדרנת טאגור (תל אביב : יבנה, תשי"ג)
* "מתת אוהב" רבינדרנת טאגור (תל אביב : יבנה, תשט"ו) 
* "עלי ארח" רבינדרנת טאגור (תל אביב : יבנה, תשי"ז)
* "בסוד נשים" רבינדרנת טאגור (תל אביב : יבנה, תש"ך)
* "שימיני כחותם" רבינדרנת טאגור (תל אביב: יבנה, תשכ"ג) לקט שירים
* "חליליות" רבינדרנת טאגור (תל אביב: יבנה, תשכ"ט)
* "לאור השקיעה" רבינדרנת טאגור (תל אביב: יבנה, תשכ"ט)
* "בשורת אביב" רבינדרנת טאגור (תל אביב: יבנה, תשל"ג) שירים
* "הרדופים אדמים: דרמה במערכה אחת" / רבינדרנת טאגור (תל אביב: יבנה, 1977)
* "צללים של אהבה" טלאט סאיט הלמן (תל אביב: יבנה, תשמ"ג 1983)
* "זו אגרתי לעולם" אמילי דיקינסון (תל אביב: יבנה, תשנ"ד 1993)

## פרסים
*פרס קלאוזנר מטעם עיריית תל אביב, 1957
*פרס בינלאומי לשירי שלום ע"ש ש. שלום, הקונגרס הבינלאומי למשוררים, חיפה, 1992
*פרס ראשון ועיטור כבוד בקונגרס הבינלאומי בסין הלאומנית, 1994
*פרס "היהלום שבכתר" על תרגומיה לכתבי טאגור, 1995
*פרס האישה היוצרת בחסות ויצו, 1998
*פרס "כלת האור" מטעם המועצה הציונית בישראל, 1998

## לקריאה נוספת
* פועה שלו-תורן, **הזמן האבוד**, באנתולוגיה "תמונה קבוצתית" (ספרות ישראלית במאה ה-21), עמ' 99-97, הוצאת כרמל, 2017.

## קישורים חיצוניים
* 
* 
* 
* 
* העמוד של פועה שלו תורן באתר אגודת הסופרים העבריים
* כתבה על שלו-תורן בעיתון חרות, 13 בספטמבר 1957
* 
* הצצה לארכיונה של פועה שלו-תורן באתר מכון גנזים של אגודת הסופרים

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מתרגמות ישראליות
קטגוריה:מתרגמים ישראלים
קטגוריה:משתתפות בתחרות מלכת היופי (ישראל)
קטגוריה:מאיירות ישראליות
קטגוריה:מאיירים ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:יהודים הקבורים בהר המנוחות
קטגוריה:ישראליות שנולדו ב-1930
קטגוריה:ישראלים שנולדו ב-1930
קטגוריה:ישראליות שנפטרו ב-2017
קטגוריה:ישראלים שנפטרו ב-2017